Miss World 1956

Ang Miss World 1956 ay ang ikaanim na edisyon ng Miss World pageant, na ginanap sa Lyceum Ballroom sa Londres, Reyno Unido noong 15 Oktubre 1956.

Pagkatapos ng kompetisyon, kinoronahan ni Susana Duijm ng Beneswela si Petra Schürmann ng Alemanya bilang Miss World 1956. Ito ang kauna-unahang tagumpay ng Alemanya sa kasaysayan ng kompetisyon. Nagtapos bilang first runner-up si Betty Cherry ng Estados Unidos, habang nagtapos bilang second runner-up si Rina Weiss ng Israel.

Mga kandidata mula sa dalawampu't-apat na bansa at teritoryo ang lumahok sa kompetisyong ito. Pinangunahan ni Eric Morley ang kompetisyon.

 Kasaysayan 

 Pagpili ng mga kalahok 
Ang mga kalahok mula sa dalawampu't-apat na mga bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang bansa/teritoryo matapos maging runner-up sa kanilang pambansang kompetisyon.

 Mga unang pagsali, pagbalik, at pag-urong 
Lumahok sa unang pagkakataon ang mga bansang Bagong Silandiya, Hapon, Moroko, Timog Aprika, at Tunisya, at bumalik ang mga bansang Ehipto, Suwisa, at Turkiya na huling sumali noong 1954. 

Hindi sumali ang mga bansang Australya, Ceylon, Honduras, Kuba, at Monako sa edisyong ito. Hindi sumali si Maureen Kistle ng Australya matapos magpasya na gawin ang kanyang paglalakbay sa kabisera ng Reyno Unido sa Disyembre, dahilan upang mawalan ng suportang pinansyal para makabalik noong Oktubre bago ibigay ang kanyang pambansang korona. Dahil dito, nagpadala si Eric Morley ng isang sulat sa mga dyaryo sa Australya upang makahanap ng pamalit kay Kistle, ngunit walang lumitaw. Hindi sumali si Marcia Rodríguez ng Kuba dahil sa hindi isiniwalat na dahilan. Hindi sumali ang Ceylon, Honduras, at Monako matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Dapat sanang sasali si Marthe Niankoury ng Baybaying Garing, subalit hindi ito nakasali dahil sa problema sa visa. Dapat rin sanang sasali sina Leda Brandão Rau ng Brasil at Dorothy Moreau ng Kanada. Gayunpaman, hindi nakasali ang mga ito dahil sa kakulangan sa badyet.

 Mga resulta 

 Mga pagkakalagay 
PagkakalagayKandidataMiss World 1956  Alemanya – Petra Schürmann1st runner-up  Estados Unidos – Betty Cherry2nd runner-up  Israel – Rina Weiss3rd runner-up  Hapon – Midoriko Tokura4th runner-up  Dinamarka – Anne Rye Nielsen5th runner-up  Suwesya – Eva Bränn

 Kompetisyon 

 Pormat ng kompetisyon 
Ilang pagbabago ang inimplementa sa edisyong ito. Ang bilang ng mga semi-finalist sa edisyong ito ay ibinaba sa anim mula sa walo noong nakaraang edisyon. Ang anim na semi-finalist ay napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competiton.

 Komite sa pagpili 

 Val Parnell – impresaryong Ingles
 Lady Anne Clarissa Eden – Kondesa ng Avon at asawa ni Anthony Eden, noo'y Punong Ministro ng Reyno Unido
 Stirling Moss – Formula One racing driver na Ingles
 Anita Ekberg – Suwekang aktres
 Charles Eade – direktor ng dyaryong Sunday Dispatch
 Anthony Steele – aktor at mangaawit na Ingles
 Lydia Lyle Russell – Dukesa ng Bedford
 Claude Berr – miyembro ng komite ng Miss Europe
 Charles Creed – taga-disenyong Ingles

 Mga kandidata 
Dalawampu't-apat na kandidata ang lumahok para sa titulo.
Bansa/TeritoryoKandidataEdadBayan AlemanyaPetra Schürmann23Mönchengladbach AustryaMargaret Scherz22Viena Bagong SilandiyaJeannette de Montalk20Whangārei BelhikaMadeleine Hotelet25Bruselas BeneswelaCelsa Pieri18Carúpano DinamarkaAnne Rye Nielsen19Frederiksberg EhiptoNorma Dugo17Cairo Estados UnidosBetty Lane Cherry20Orangeburg Gran BritanyaIris Kathleen Waller21Gateshead GresyaMaria Paraloglou19Atenas HaponMidoriko Tokura20Yamaguchi IrlandaAmy Kelly22Dublin IsraelRina Weiss19Tel-Abib ItalyaAngela Portaluri19Maglie LupangyeloÁgústa Guðmundsdóttir19Reikiavik MorokoLydia Marin19Rabat OlandaAns van Pothoven18Amsterdam PinlandiyaSirpa Koivu18Turku PransiyaGeneviève Solare20Paris SuwesyaEva Bränn20Timrå SuwisaYolanda Daetwyler20Zürich Timog AprikaNorma Vorster19Natal TunisyaPascaline Agnes20Tunis TurkiyaSuna Tekin20Istanbul

 Mga tala 

 Mga sanggunian 

 Panlabas na kawing 

 Opisyal na website

Kategorya:Miss World
Kategorya:1956